钦定古今图书集成/理学汇编/文学典/第103卷 > 王渐逵
## 钦定古今图书集成/理学汇编/文学典/第103卷 > 王渐逵

按《广东通志》：“渐逵，字用仪，番禺人。父传为泰州学正，
禄俸悉以济贪。比卒，室如悬磬。母谓渐逵曰：‘贫至此，
儿欲以读书佐食，何异艺石田济枴也’？”淅逵泣曰：“儿
力不任农圃，巧不任工商，惟劬学足代耕耳。”乃苦志
钻研，弱冠登正德丁丑进士，授刊部主事。未几，请告
侍养。以台省荐，起刑曹。条陈四事，言极剀切，人皆危
之，而书留中不报。再疏乞归，与银台恭议偷以谅相
得甚欢，为物外之游，请名胜无不足迹。逵登第三十
年，贫如故，以谅岁周之。尚书霍韬亦重其为人，尝曰：
“予生平莫逆交，惟王用仪、梁日孚耳。”渐逵多著述，有
《水记》《正学记》《四书通言》《学庸释略》《读经记》《春秋集传》
《岭南耆彦传》《王氏宗礼》《青萝集》行于世。隆庆初，邱建
言诸臣，赠渐逵光禄少卿。子原相，登进士，历江西按
察使。